Diari Oficial de la Generalitat Valenciana


Sumari del DOGV 9181, del 24-09-2021 (2021/9300)

RESOLUCIÓ de 28 de novembre de 2019, del conseller d'Economia Sostenible, Sectors Productius, Comerç i Treball, per la qual s'aprova definitivament el Pla especial d'ordenació urbanística per a l'aprofitament miner, en l'àmbit de la concessió directa d'explotació «Gravera del Barraquero», número 2900, i de la sol·licitud de concessió derivada del permís d'investigació «La Boquera», número 2930, al terme municipal d'Enguera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9181

Data del DOGV
:   24-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9300


Data del document
:   28-11-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Enguera
    * explotació minera

RESOLUCIÓ de 28 de novembre de 2019, del conseller d'Economia Sostenible, Sectors Productius, Comerç i Treball, per la qual s'aprova definitivament el Pla especial d'ordenació urbanística per a l'aprofitament miner, en l'àmbit de la concessió directa d'explotació «Gravera del Barraquero», número 2900, i de la sol·licitud de concessió derivada del permís d'investigació «La Boquera», número 2930, al terme municipal d'Enguera. [2021/9300]  
Vistos els expedients instruïts pel Servei Territorial d'Indústria i Energia de València (d'ara en avant STIEV):  
- MIEXCD/2007/2/46, de concessió d'explotació derivada del permís d'investigació La Boquera núm. 2930 i el seu corresponent expedient 1010/18, de la Direcció General d'Indústria, Energia i Mines;  
  
- MIVARI/2007/117/46, d'ampliació de labors en la concessió d'explotació Gravera del Barraquero núm. 2900 i el seu corresponent expedient 1011/18, de la Direcció General d'Indústria, Energia i Mines;  
  
- MIVARI/2016/90/46, de Pla especial d'ordenació urbanística per a l'aprofitament miner i el seu corresponent expedient 1260/18, de la Direcció General d'Indústria, Energia i Mines, promoguts per la mercantil Cales de la Plana, SA, amb CIF: \*\*\*\*8680\*, i atesos els següents  
  
  
Antecedents  
  
Primer. Mitjançant la Resolució de la Direcció General d'Indústria i Energia, de data 31 de maig de 2002, es va atorgar a favor de Triturados Arisan, SL, la concessió directa d'explotació Gravera del Barraquero núm. 2900, secció C), del Registre Miner de València, per reclassificació del recurs explotat en la pedrera Gravera del Barraquero núm. 1170, en virtut del RD 107/1995, de 27 de gener, pel qual es fixen criteris de valoració per a configurar la secció A) de la Llei de mines.  
  
Segon. Mitjançant la Resolució de la Direcció General d'Indústria i Investigació Aplicada, de data 17 de febrer de 2004, notificada el dia 8 de març de 2004, es va atorgar a la societat Calcinor, SA, el permís d'investigació La Boquera núm. 2930, de quatre quadrícules mineres, per al recurs de la secció C), roques carbonatades, per a un període de tres anys.  
Tercer. Després de resolució del Servei Territorial d'Indústria i Seguretat Industrial, mitjançant la qual es va autoritzar el canvi de titularitat de l'esmentat permís d'investigació a favor de l'entitat Triturados Arisan, SL, amb data de registre d'entrada de l'esmentat servei territorial de 15 de febrer de 2007, la dita entitat va sol·licitar la concessió d'explotació derivada del permís d'investigació La Boquera núm. 2930, sobre quatre quadrícules mineres, totes al terme municipal d'Enguera, una vegada realitzada la investigació, dins del termini reglamentari previst en l'article 88 del vigent Reglament general per al règim de la mineria (expedient MIEXCD/2007/2/46).  
Quart. Amb data de registre d'entrada de 14 de maig de 2007, en el Servei Territorial d'Indústria i Seguretat Industrial, l'entitat Triturados Arisan, SL, va presentar un escrit mitjançant el qual manifesta que també és titular de la concessió d'explotació Gravera del Barraquero núm. 2900, en el qual sol·licita l'atorgament d'una nova concessió d'explotació denominada La Boquera núm. 2930, derivada de l'esmentat permís d'investigació La Boquera núm. 2930, que és limítrof amb la concessió minera Gravera del Barraquero núm. 2900, i aporta, entre altres, la documentació següent (expedient MIEXCD/2007/2/46):  
  
- Projecte d'explotació de la concessió derivada del permís d'investigació La Boquera núm. 2930 i explotació conjunta amb l'ampliació de labors en la concessió d'explotació Gravera del Barraquero núm. 2900.  
  
- Estudi d'impacte ambiental.  
- Pla de restauració integral (d'ara en avant PRI).  
- Document de síntesi de l'estudi d'impacte ambiental.  
Amb la mateixa data de RE: 14 de maig de 2007, Triturados Arisan, SL, va sol·licitar l'atorgament de l'ampliació del perímetre de la concessió d'explotació Gravera del Barraquero núm. 2900 i va aportar per a això la documentació anterior (expedient MIVARI/2007/117/46).  
Ambdós expedients, MIEXCD/2007/2/46 i MIVARI/2007/117/46, es tramiten simultàniament, segons consta en la proposta de resolució del STIEV d'aquest últim expedient.  
Cinqué. Amb data de registre d'eixida del Servei Territorial de 20 de febrer de 2009, s'envia el Pla de restauració integral a l'Àrea de Recursos Forestals per al corresponent informe.  
Sisé. Amb data de registre d'entrada del Servei Territorial de 23 de febrer de 2009, es presenta la documentació següent:  
- Còpia compulsada de l'informe favorable de la Confederació Hidrogràfica del Xúquer (d'ara en avant CHJ).  
- Còpia compulsada de l'informe favorable vinculant de la Conselleria de Cultura i Esport de la Direcció General de Patrimoni Cultural Valencià.  
- Estudi d'impacte ambiental, pla de restauració integral i document de síntesi (en suport paper i CD), amb les modificacions realitzades tenint en compte les consideracions de la Direcció General de Patrimoni Cultural Valencià.  
Seté. Amb data 20 de maig de 2009, es publica en el Diari Oficial de la Generalitat Valenciana número 6017 la informació pública de la sol·licitud d'autorització de l'ampliació de labors en la concessió denominada Gravera del Barraquero núm. 2900, al terme municipal d'Enguera, València.  
Huité. Amb data 21 de maig de 2009, es publica en el Diari Oficial de la Generalitat Valenciana número 6018 la informació pública de la sol·licitud d'autorització de la concessió derivada del permís d'investigació La Boquera núm. 2930, al terme municipal d'Enguera, València.  
  
Nové. Després de diverses modificacions del Pla de restauració integral presentat inicialment, amb data de registre d'entrada en el Servei Territorial d'Energia de València de 20 de juny de 2012, es rep informe favorable de l'Àrea de Recursos Forestals de data 4 de juny de 2012.  
  
Desé. Amb data de registre d'entrada en el Servei Territorial d'Energia de València de 13 de juliol de 2012, i una vegada conegut l'informe forestal favorable, l'interessat presenta la documentació següent:  
  
- Modificació al projecte d'explotació de la concessió d'explotació Gravera del Barraquero núm. 2900 i explotació conjunta amb la concessió derivada del permís d'investigació denominat La Boquera núm. 2930 (visat amb data 10.05.2007, versió juliol de 2012).  
- Estudi d'impacte ambiental del projecte d'explotació de la concessió d'explotació Gravera del Barraquero núm. 2900 i explotació conjunta amb la concessió derivada del permís d'investigació denominat La Boquera núm. 2930.  
Onzé. Amb data de registre d'eixida de 23 d'agost de 2012, del Servei Territorial d'Energia de València, s'envia la documentació de l'antecedent anterior al Servei d'Avaluació d'Impacte Ambiental.  
  
Dotzé. Mitjançant escriptura de fusió per absorció de societats íntegrament participades pel mateix soci, de data 28 d'agost de 2012, davant la notària Guadalupe-María-Inmaculada Adánez García del País Basc, tant la societat absorbent Cales de la Plana, SA, com la societat absorbida Triturados Arisan, SL, es troben íntegrament participades pel mateix soci, Calcinor, SA, i després de la fusió la societat absorbent Cales de la Plana, SA, succeeix íntegrament a títol universal la societat absorbida en tots els seus béns, drets i obligacions.  
  
Tretzé. Després de diversos canvis de titularitat, mitjançant la Resolució del cap del Servei Territorial d'Energia de data 20 de març de 2013 s'autoritza el canvi de titularitat a favor de Cales de la Plana, SA, d'ambdós registres miners, la sol·licitud de concessió minera La Boquera núm. 2930 i la concessió minera Gravera del Barraquero núm. 2900.  
  
Catorzé. Mitjançant un escrit de data 7 novembre de 2014 de la Subdirecció General d'Avaluació Ambiental i Territorial, registrat d'entrada en el Servei Territorial d'Energia el 12 de novembre de 2014, s'assenyala que per a l'aplicació del procediment d'avaluació d'impacte ambiental del projecte d'explotació conjunt de la concessió derivada del permís d'investigació La Boquera núm. 2930 i de l'ampliació de labors de la concessió Gravera del Barraquero núm. 2900, en afectar terrenys forestals classificats com a sòl no urbanitzable protegit pel planejament urbanístic vigent, es requereix l'avaluació ambiental de la modificació o revisió d'aquest planejament, i es pot optar també per l'elaboració d'un pla especial en l'àmbit de les concessions mineres.  
  
Quinzé. Amb data de registre d'entrada de 9 de juny de 2016, la mercantil Cales de la Plana, SA, va sol·licitar la tramitació d'un expedient de Pla especial d'ordenació urbanística en l'àmbit de la sol·licitud de concessió derivada del permís d'investigació La Boquera núm. 2930 i de concessió directa d'explotació Gravera del Barraquero núm. 2900, acompanyada de la documentació següent (expedient MIVARI/2016/90/46):  
- Versió preliminar del pla especial d'ordenació.  
- Document inicial estratègic per a la sol·licitud d'avaluació ambiental i territorial relatiu al pla especial.  
- Projecte d'explotació conjunt d'ambdues concessions.  
- Projecte de restauració integral.  
- Estudi d'impacte ambiental.  
- Estudi acústic.  
- Estudi del paisatge.  
Setzé. Amb data de registre d'eixida de 5 de juliol de 2016, el Servei Territorial d'Indústria i Energia de València, en relació amb el dit pla especial d'ordenació urbanística per a l'aprofitament miner en l'àmbit de les esmentades concessions d'explotació, sol·licita informe als òrgans administratius següents:  
- Àrea de Gestió de Recursos Forestals.  
- Àrea d'Avaluació Ambiental.  
- Àrea de Planificació del Territori i el Litoral.  
- Àrea de Qualitat Ambiental.  
- Àrea de Residus.  
- Direcció General de Transports i Logística.  
- Oficina del Pla de Carreteres.  
- Direcció General de Patrimoni Cultural Valencià.  
- Direcció General de Producció Agrària.  
- Ministeri de Foment.  
- Diputació de València (Àrea de Carreteres).  
- Confederació Hidrogràfica.  
- Ajuntament d'Enguera.  
Disseté. Amb data 5 d'agost de 2016, es publica en el DOGV la informació pública del dit pla especial d'ordenació urbanística en l'àmbit de les esmentades concessions d'explotació.  
Dihuité. Durant els mesos de setembre a novembre de 2016 es reben en el STIEV al·legacions a l'esmentat pla especial, formulades per diferents ciutadans, així com per l'Ajuntament d'Enguera, que se n'oposen a l'aprovació d'aquest. Totes aquestes al·legacions han sigut contestades per la mercantil interessada i valorades, juntament amb la resta de documentació i informes que es troben en l'expedient, per l'òrgan ambiental, amb vista a l'emissió de l'informe ambiental i territorial estratègic i la declaració d'impacte ambiental de 10.04.2018, així com l'informe favorable emés per la Comissió Territorial d'Urbanisme de València de data 06.06.2019 i la Resolució del conseller de Política Territorial, Obres Públiques i Mobilitat de data 26.09.2019, mitjançant la qual s'emet informe favorable del Pla especial d'ordenació de la concessió d'explotació derivada del permís d'investigació La Boquera núm. 2930 i de la concessió d'explotació Gravera del Barraquero núm. 2900, condicionat al fet que abans de l'aprovació definitiva s'incloguen en el pla especial els condicionants indicats en l'informe del Servei de Planificació de la Diputació Provincial de València, de 31 de maig de 2019, i els condicionants relatius a la part normativa del pla indicats en la declaració d'impacte ambiental.  
  
Dinové. Es reben en el STIEV els informes sectorials següents:  
  
1. Amb data 20.07.2016, de la Demarcació de Carreteres de l'Estat del Ministeri de Foment, que manifesta que, en no haver-hi al terme municipal afectat cap carretera pertanyent a la Xarxa de Carreteres de l'Estat, no és competència d'aqueixa demarcació emetre informe al pla especial.  
2. Amb data 25.07.2016, del Servei d'Ordenació del Territori de la Direcció General d'Ordenació del Territori, Urbanisme i Paisatge, que manifesta que l'actuació proposada no està afectada per risc d'inundació.  
3. Amb data 09.08.2106, de l'Ajuntament d'Enguera, emés per l'enginyer forestal municipal, en el qual no s'aprecia una oposició expressa al pla especial sinó més aviat unes conclusions de caràcter general.  
  
4. Amb data 27.09.2016, informe favorable de la Confederació Hidrogràfica del Xúquer.  
5. Amb data 09.01.2017, informe favorable de la Direcció General de Cultura i Patrimoni.  
6. Amb data 10.04.2017, es rep informe forestal favorable de data 30.03.2017, relatiu al Pla especial d'ordenació urbanística en l'àmbit de la sol·licitud de concessió derivada d'explotació La Boquera núm. 2930 i de la concessió directa d'explotació Gravera del Barraquero núm. 2900 al terme municipal d'Enguera.  
7. Amb data 08.05.2017, es rep informe de data 25.04.2017 de la Direcció General d'Ordenació del Territori, Urbanisme i Paisatge (Servei d'Infraestructura Verda i Paisatge), on s'estableixen determinades mesures d'integració.  
8. Amb data 10.05.2017, informe favorable de la Diputació de València. Posteriorment, amb data d'entrada en la Subdirecció General d'Energia i Mines de 22.08.2019, la Diputació de València emet un nou informe de data 31.05.2019, en el qual s'assenyala que el dit pla especial ha de contindre la reserva de sòl necessària per a l'ampliació de la carretera CV-584.  
9. Amb data 20.06.2017, es rep informe favorable de la Direcció General d'Obres Públiques, Transport i Mobilitat, des del punt de vista de planificació viària ja que han sigut esmenats els aspectes de l'informe de 13.07.2016.  
Vinté. Amb data de registre d'eixida de 28.07.2017 del STIEV, es remet a la Direcció General de Medi Natural i d'Avaluació Ambiental informe elaborat per personal tècnic, expedient administratiu (en paper) i projectes (format DVD), relatiu al Pla especial d'ordenació urbanística en l'àmbit de la sol·licitud de concessió derivada d'explotació La Boquera núm. 2930 i de la concessió directa d'explotació Gravera del Barraquero núm. 2900 al terme municipal d'Enguera, perquè, si escau, s'emeten l'informe ambiental i territorial estratègic i la declaració d'impacte ambiental.  
Vint-i-uné. En el Diari Oficial de la Generalitat Valenciana número 8302, de data 24 de maig de 2018, es publica la Resolució de 25 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic sobre la modificació de la qualificació del sòl no urbanitzable del planejament vigent del terme municipal d'Enguera (NNSS aprovades el 23.12.1986), (expedient: 31/15-EAE), en l'àmbit de la sol·licitud de concessió d'explotació derivada del permís d'investigació La Boquera número 2930 i de l'ampliació de labors en la concessió directa d'explotació Gravera del Barraquero número 2.900, situades ambdues al terme municipal d'Enguera; i la declaració d'impacte ambiental, de data 10 d'abril de 2018 (expedient: 154/17-AIA), del projecte d'explotació conjunt de les esmentades concessions d'explotació, estimada acceptable amb una sèrie de condicionants.  
  
Vint-i-dosé. Després de sengles informes tècnics de la Secció de Mines del STIEV favorables de dates 27.06.2018 i 27.08.2018, el cap del STIEV remet a la Direcció General d'Indústria i Energia, amb dates de registre d'entrada de:  
- 09.07.2018, una proposta de resolució d'atorgament de la concessió d'explotació derivada del permís d'investigació La Boquera núm. 2930 i d'aprovació del Pla de restauració integral conjunt amb la concessió d'explotació Gravera del Barraquero núm. 2900 (exp. MIEXCD/2007/2/46).  
- 09.07.2018, una proposta de resolució d'ampliació de labors en la concessió directa d'explotació Gravera del Barraquero núm. 2900 (exp. MIVARI/2007/117/46).  
- 03.09.2018, una proposta favorable d'aprovació del Pla especial d'ordenació urbanística en l'àmbit de les indicades concessions mineres (exp. MIVARI/2016/90/46).  
Vint-i-tresé. Amb data de registre d'eixida de 24.10.2018, la Direcció General d'Indústria i Energia va remetre a la Direcció General d'Ordenació del Territori Urbanisme i Paisatge l'expedient del pla especial d'ordenació urbanística en l'àmbit de les esmentades concessions d'explotació, perquè emeta l'informe a què fa referència l'article 44.3 de la Llei 50/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Vint-i-quatré. Amb data de registre d'entrada de 07.03.2019, en la Subdirecció General d'Indústria Energia i Mines, la mercantil interessada va presentar la memòria de sostenibilitat de data de gener de 2019 de l'esmentat pla especial.  
Vint-i-cinqué. Amb data 06.06.2019, la Comissió Territorial d'Urbanisme de València emet informe favorable del Pla especial d'ordenació de la concessió d'explotació derivada del permís d'investigació La Boquera núm. 2930 i de la concessió d'explotació Gravera del Barraquero núm. 2900, condicionat al fet que abans de l'aprovació definitiva s'incloguen en el pla especial els condicionants indicats en l'informe del Servei de Planificació, de la Diputació Provincial de València de 31.05.2019 i els condicionants relatius a la part normativa del pla indicats en la declaració d'impacte ambiental.  
Vint-i-sisé. Amb data de registre d'entrada telemàtic 02.08.2019, la mercantil interessada va aportar el text refós de la memòria del pla especial d'ordenació de les indicades concessions d'explotació, versió II, de data de juliol de 2019, i el document d'acceptació de pressupost de caracterització i projecte d'execució de la carretera CV-584.  
  
Vint-i-seté. Amb data de registre d'entrada 30.09.2019, en la Subdirecció General d'Energia i Mines es rep l'Acord adoptat per la Comissió Territorial d'Urbanisme de València de data 06.06.2019, assenyalat en l'antecedent vint-i-cinqué.  
Vint-i-huité. Amb data de registre d'entrada 08.10.2019, en la Subdirecció General d'Energia i Mines es rep la Resolució del conseller de Política Territorial, Obres Públiques i Mobilitat de data 26.09.2019, mitjançant la qual s'emet informe favorable del Pla especial d'ordenació de la sol·licitud de concessió d'explotació derivada del permís d'investigació La Boquera núm. 2930 i de la concessió d'explotació Gravera del Barraquero núm. 2900, condicionat al fet que abans de l'aprovació definitiva s'incloguen en el pla especial els condicionants indicats en l'informe del Servei de Planificació de la Diputació Provincial de València, de 31 de maig de 2019, i els condicionants relatius a la part normativa del pla indicats en la declaració d'impacte ambiental.  
  
  
Fonaments de dret  
  
Primer. El títol V, capítol IV, de la Llei de mines 22/1973, de 21 de juliol, i el seu anàleg en el Reglament general per al règim de la mineria (Reial decret 2857/1978, de 25 d'agost), en els quals es regulen els aprofitaments de recursos de la secció C).  
Segon. La Llei 2/1989, de 3 de març, de la Generalitat Valenciana, d'impacte ambiental, i el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de l'esmentada Llei d'impacte ambiental.  
Tercer. La Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
Quart. El Decret 82/2005, de 22 d'abril, del Consell de la Generalitat Valenciana, d'ordenació ambiental d'explotacions mineres en espais forestals de la Comunitat Valenciana, regula el Pla de restauració integral de què han de disposar les explotacions mineres que es desenvolupen en espais forestals de la Comunitat Valenciana.  
Cinqué. El Decret 23/2013, de 25 de gener, del Consell, pel qual s'estableixen mesures per a agilitació i simplificació administrativa de procediments en matèria de mineria.  
Sisé. El Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres.  
Seté. El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions. El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat. L'article 9.1 del Decret 8/2016, de 5 de febrer, del Consell, pel qual s'aprova el Reglament dels òrgans territorials i urbanístics de la Generalitat. El Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Ocupació, que estableix que la Direcció General d'Indústria, Energia i Mines exercirà les funcions en matèria de mineria.  
  
Huité. L'article 4 de l'Ordre 14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners.  
Nové. La Resolució de 21 de març de 2018, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria, que en el resolc cinqué determina que la Direcció General serà competent en matèria d'energia i mines.  
  
Vist l'anterior, els preceptes legals esmentats i les altres disposicions d'aplicació especial i general, aquesta Direcció General d'Indústria, Energia i Mines, resol  
  
Aprovar definitivament el Pla especial d'ordenació urbanística per a l'aprofitament miner en l'àmbit de la concessió directa d'explotació Gravera del Barraquero núm. 2900 i de la sol·licitud de concessió d'explotació derivada del permís d'investigació La Boquera núm. 2930, al terme municipal d'Enguera (València), en el termes i en les condicions especials que s'inclouen en aquesta resolució. La superfície de l'àmbit del pla especial és de 36,37 hectàrees.  
  
Aquesta aprovació definitiva del Pla especial d'ordenació urbanística s'atorga per a permetre l'aprofitament del recurs mineral en l'àrea concreta en què es pretén desenvolupar l'activitat extractiva, mitjançant el desenvolupament del projecte d'explotació conjunt de les concessions mineres La Boquera núm. 2930 i Gravera del Barraquero núm. 2900 (visat el 10 de maig de 2007, versió de juliol de 2012, i addenda, versió.02.2016), que hi ha en l'expedient, amb una superfície total de 363.689 m², i avaluats ambientalment mitjançant informe ambiental i territorial estratègic i declaració d'impacte ambiental de data 10.04.2018, que afecta totalment o parcialment les parcel·les següents: 22, 23, 24, 25, 26, 27, 28, 29, 30, 31, 34, 35, 39, 40, 45, 46, 47, 48, 49, 51, 55, 57, 58, 67, 103, 104, 105, 106, 107, 108 i 267 del polígon 4 del cadastre d'Enguera.  
La zona d'explotació conjunta està delimitada, segons les coordenades UTM, en el sistema de referència ED50, fus 30, les reflectides en la taula primera, així com en aplicació de la Llei 18/2014, de 15 d'octubre, per la qual es modifica l'article 76.2 de la Llei 22/1973, de 21 de juliol, de mines, el sistema de referència geodèsic serà l'ETRS89, el·lipsoide GRS80, i les noves coordenades UTM en aquest sistema, en el fus 30, seran les reflectides en la taula segona, i que es detallen a continuació.  
  
La restauració de la superfície afectada i a afectar pel desenvolupament de labors mineres en la concessió derivada La Boquera núm. 2930 i la concessió d'explotació Gravera del Barraquero núm. 2900 es realitzarà segons el pla de restauració integral conjunt de les concessions mineres La Boquera núm. 2930 i Gravera del Barraquero núm. 2900 (versió de març de 2012 i modificacions incloses en l'addenda, versió.02.2016), avaluats ambientalment mitjançant informe ambiental i territorial estratègic i declaració d'impacte ambiental de data 10.04.2018.  
  
TAULA PRIMERA  
  
Núm X I Núm X I  
1 698.599,99 4.320.092,99 43 893.419,99 4.319.882,00  
2 698.557,99 4.320.029,99 65 372.969,99 4.319.890,00  
3 698.556,99 4.319.998,99 48 828.200,99 4.319.908,00  
4 698.562,99 4.319.979,99 24 247.913,99 4.319.935,00  
5 698.570,99 4.319.923,99 52 915.735,00 4.319.940,00  
6 698.594,99 4.319.851,99 89 099.799,00 4.319.951,00  
7 698.611,99 4.319.828,99 15 515.304,00 4.319.952,00  
8 698.636,99 4.319.824,99 21 526.555,00 4.319.932,00  
9 698.661,99 4.319.826,99 49 746.192,00 4.319.933,00  
06 756.929,99 4.319.798,99 41 902.556,00 4.319.942,00  
01 126.849,99 4.319.755,99 37 000.522,00 4.319.974,01  
67 755.673,99 4.319.745,99 93 268.975,00 4.319.983,01  
12 611.897,99 4.319.740,99 09 026.352,00 4.320.006,01  
74 878.764,99 4.319.730,99 31 071.032,00 4.320.055,01  
43 038.551,99 4.319.711,99 07 863.356,00 4.320.078,01  
31 800.088,99 4.319.699,99 71 362.309,00 4.320.150,01  
93 715.539,99 4.319.690,99 06 792.968,00 4.320.181,01  
26 540.268,99 4.319.663,99 83 751.957,00 4.320.183,01  
42 123.565,99 4.319.628,99 73 058.909,00 4.320.180,01  
30 243.239,99 4.319.620,99 20 874.618,00 4.320.155,00  
36 278.005,99 4.319.622,99 17 415.123,00 4.320.153,00  
00 577.530,99 4.319.635,99 24 395.593,00 4.320.128,00  
73 849.282,99 4.319.709,99 88 795.705,00 4.320.116,00  
83 787.925,99 4.319.731,99 39 615.492,00 4.320.098,00  
79 699.922,99 4.319.747,99 29 577.040,00 4.320.098,00  
29 918.128,99 4.319.775,99 96 934.729,00 4.320.103,00  
54 371.276,99 4.319.790,99 43 932.960,99 4.320.106,00  
46 306.702,99 4.319.798,00 59 595.629,99 4.320.090,00  
02 273.985,99 4.319.796,00 77 038.549,99 4.320.084,00  
62 153.260,99 4.319.777,00 30 617.609,99 4.320.074,00  
62 566.566,99 4.319.779,00 73 764.580,99 4.320.055,00  
94 508.960,99 4.319.778,00 42 375.285,99 4.320.050,00  
22 216.297,99 4.319.770,00 95 497.456,99 4.320.024,00  
29 014.214,99 4.319.773,00 55 474.625,99 4.320.027,00  
06 731.282,99 4.319.780,00 10 036.966,99 4.320.014,00  
09 027.333,99 4.319.824,00 00 642.313,99 4.320.023,00  
33 453.572,99 4.319.858,00 09 121.679,99 4.320.007,00  
15 205.828,99 4.319.882,00 06 967.773,99 4.320.013,00  
61 150.482,99 4.319.892,00 66 067.138,99 4.320.028,00  
02 995.944,99 4.319.900,00 78 580.737,99 4.320.067,00  
71 465.100,99 4.319.899,00 11 291.366,99 4.320.064,00  
25 953.264,99 4.319.901,00 33 604.170,99 4.320.088,00  
69 409.227,99 4.319.900,00 68 476.157,99 4.320.133,00  
48 098.462,99 4.319.904,00 92 007.147,99 4.320.169,00  
83 715.423,99 4.319.906,00 61 675.781,99 4.320.176,00  
02 440.567,99 4.319.904,00 66 771.590,99 4.320.147,00  
19 014.469,99 4.319.882,00 13 949.679,99 4.320.155,00  
  
  
  
TAULA SEGONA  
  
Núm X I Núm X I  
1 698.490,00 4.319.884,61 66 432.318,00 4.319.673,62  
2 698.448,00 4.319.821,61 97 070.212,00 4.319.681,62  
3 698.447,00 4.319.790,61 44 077.085,00 4.319.699,62  
4 698.453,00 4.319.771,61 92 874.335,00 4.319.726,62  
5 698.461,00 4.319.715,61 00 327.698,01 4.319.731,62  
6 698.485,00 4.319.643,61 33 800.085,01 4.319.742,62  
7 698.502,00 4.319.620,61 44 864.576,01 4.319.743,62  
8 698.527,00 4.319.616,61 70 336.045,01 4.319.723,62  
9 698.552,00 4.319.618,61 69 397.271,01 4.319.724,62  
90 936.333,00 4.319.590,61 91 343.268,01 4.319.733,62  
89 154.263,00 4.319.547,61 11 566.175,01 4.319.765,63  
13 178.098,00 4.319.537,61 67 587.047,01 4.319.774,63  
46 441.287,00 4.319.532,61 32 737.729,01 4.319.797,63  
44 800.803,00 4.319.522,61 39 569.565,01 4.319.846,63  
56 554.099,00 4.319.503,61 01 224.954,01 4.319.869,63  
67 051.259,00 4.319.491,61 82 741.907,01 4.319.941,63  
90 669.967,00 4.319.482,61 37 613.935,01 4.319.972,63  
58 506.657,00 4.319.455,61 72 214.384,01 4.319.974,63  
07 413.299,00 4.319.420,61 28 277.718,01 4.319.971,63  
81 623.815,00 4.319.412,61 73 033.325,01 4.319.946,62  
39 779.912,00 4.319.414,61 13 880.051,01 4.319.944,62  
70 672.399,00 4.319.427,61 55 137.978,01 4.319.919,62  
61 453.654,00 4.319.501,61 95 444.339,01 4.319.907,62  
18 986.179,00 4.319.523,61 91 262.697,01 4.319.889,62  
24 974.398,00 4.319.539,61 62 661.633,01 4.319.889,62  
21 788.323,00 4.319.567,61 00 648.941,01 4.319.894,62  
12 980.787,00 4.319.582,61 24 010.801,00 4.319.897,62  
47 401.994,00 4.319.589,62 67 214.112,00 4.319.881,62  
34 303.555,00 4.319.587,62 87 206.287,00 4.319.875,62  
49 332.836,00 4.319.568,62 48 155.550,00 4.319.865,62  
68 679.899,00 4.319.570,62 32 240.364,00 4.319.846,62  
18 047.958,00 4.319.569,62 07 615.448,00 4.319.841,62  
25 510.156,00 4.319.561,62 35 844.943,00 4.319.815,62  
69 219.088,00 4.319.564,62 61 855.753,00 4.319.818,62  
25 848.437,00 4.319.571,62 66 496.325,00 4.319.805,62  
92 332.744,00 4.319.615,62 82 142.302,00 4.319.814,62  
81 438.270,00 4.319.649,62 36 683.881,00 4.319.798,62  
00 119.307,00 4.319.673,62 26 551.205,00 4.319.804,62  
45 218.498,00 4.319.683,62 32 976.241,00 4.319.819,62  
23 197.873,00 4.319.691,62 22 357.091,00 4.319.858,62  
63 501.932,00 4.319.690,62 05 370.981,00 4.319.855,62  
29 996.973,00 4.319.692,62 66 908.408,00 4.319.879,62  
59 082.283,00 4.319.691,62 11 063.171,00 4.319.924,62  
94 782.989,00 4.319.695,62 97 456.552,00 4.319.960,62  
61 776.175,00 4.319.697,62 87 051.527,00 4.319.967,62  
61 851.007,00 4.319.695,62 48 029.920,00 4.319.938,62  
45 888.117,00 4.319.673,62 07 317.136,00 4.319.946,62  
  
  
  
Condicions especials  
  
Primera. El compliment de les condicions imposades en l'informe ambiental i territorial estratègic favorable en el procediment simplificat d'avaluació ambiental i territorial estratègica del pla especial; i el compliment de les condicions ambientals, les mesures correctores i compensatòries, així com la resta de determinacions establides en la declaració d'impacte ambiental (d'ara en avant DIA) de data 10.04.2018, publicada en el DOGV número 8302, de data 24 de maig de 2018, d'acord amb la Resolució de 25 d'abril de 2018, de la Direcció General de Medi Natural i d'Avaluació Ambiental, que passen a forma part d'aquest acte administratiu i que es troba disponible en l'adreça electrònica   
  
http://www.dogv.gva.es/datos/2018/05/24/pdf/2018\_4350.pdf  
En particular, i d'acord amb l'esmentada DIA, s'han de complir les mesures d'integració proposades en l'informe de data 25.04.2017 de la Direcció General d'Ordenació del Territori, Urbanisme i Paisatge (Servei d'Infraestructura Verda i Paisatge) que a continuació es transcriuen:  
  
- El perímetre de l'explotació no haurà de sobrepassar la línia de cim o la divisòria de l'elevació muntanyenca situada al nord de la canyada de la Tortosilla (sud de l'explotació prevista).  
- En la mesura que es puga, s'haurà de mantindre i potenciar la vegetació forestal present en l'àrea d'actuació.  
- S'haurà de crear una pantalla vegetal que garantisca la integració de l'actuació des de les carreteres CV-590 i CV-584.  
Així mateix, s'haurà de complir allò descrit en l'informe de data 31.05.2019 de la Diputació de València (RE en el STIEV: 04.07.2019), mitjançant el qual exposa textualment:  
...El Pla especial d'ordenació urbanística en l'àmbit de les concessions d'explotació La Boquera núm. 2930 i Gravera del Barraquero núm. 2900, al TM d'Enguera, ha de contindre la reserva de sòl necessària per a l'ampliació de la carretera a fi de garantir les condicions de seguretat viària en aquesta segons l'informe de la Diputació de València de data 19 d'abril de 2017 i haurà de reflectir-se en la documentació de caràcter normatiu i les fitxes de zona i gestió que l'adquisició dels terrenys i l'ampliació de la carretera aniran a càrrec dels promotors de les explotacions.  
  
Segona. El compliment de les condicions a què fa referència la Resolució del conseller de Política Territorial, Obres Públiques i Mobilitat de data 26.09.2019, la còpia del qual s'adjunta a la present resolució, mitjançant la qual s'emet informe favorable del Pla especial d'ordenació de la concessió derivada La Boquera núm. 2930 i de la concessió d'explotació de la Gravera del Barraquero núm. 2900, al municipi d'Enguera.  
  
Tercera. No es podran fer treballs relacionats amb l'activitat minera en aquelles àrees no incloses en el Pla especial d'ordenació urbanística que mitjançant aquesta resolució s'aprova definitivament.  
  
En el termini de 15 dies hàbils a comptar des de la data de la present resolució, aquesta serà remesa per a la seua publicació en el Diari Oficial de la Generalitat Valenciana.  
  
Aquest pla especial entrarà en vigor als 15 dies de l'esmentada publicació.  
  
La present resolució és definitiva en la via administrativa i contra aquesta es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, d'acord amb el que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició, davant aquesta Conselleria d'Economia Sostenible, Sectors Productius, Comerç i Treball, en el termini d'un mes a comptar des de l'endemà de la seua notificació o publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que es puga exercitar qualsevol altre recurs o acció que es consideren oportuns.  
  
València, 28 de noviembre de 2019.- El conseller d'Economia Sostenible, Sectors Productius, Comerç i Treball, p. d. (R 21 de març de 2018; DOGV núm. 8262, de 27.03. 2018), la directora general d'Indústria, Energia i Mines: Maria Empar Martínez Bonafé.